Subject: Nõmmküla Seanina detailplaneeringu vastuvõtminsest ja avalikust väljapanekust teavitamine
From: Maa- ja planeeringunõunik <[email-masked]>
To: "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "RKIK Info" <[email-masked]>, "[email-masked]" <[email-masked]>, "[email-masked]" <[email-masked]>
Date: Thu, 18 Jun 2026 13:13:34 +0000

Tere

Vastavalt planeerimisseaduse § 135 lõikele 6 teavitame Teid Nõmmküla Seanina detailplaneeringu vastuvõtmisest ja avalikust väljapanekust.

Muhu Vallavolikogu võttis 17.06.2026. a otsusega nr 61 vastu Nõmmküla Seanina detailplaneeringu. Planeeringu vastuvõtmise otsus on lisatud kirjale.

Planeeringuala suurus on ligikaudu 8,4 ha ja see hõlmab Kalatööstuse (47801:001:1200), Toomu-Mihkli (47801:001:1199), Toomu-Mihkli (47801:003:0460) ja Kullaranna (47801:001:1201) katastriüksusi ning rannikumerd kavandatava sadamaala akvatooriumi ulatuses. Planeeringu eesmärk on elamute ja väikesadama rajamine. Tegemist on üldplaneeringut muutva detailplaneeringuga.

Planeeringuga on kavandatud kuus uut üksikelamu krunti, üks üksikelamu ja ärimaa krunt ning üks sadamamaa krunt, kus endine kalatööstuse sadam soovitakse rekonstrueerida väikesadamana. Planeeringuga määratakse katastriüksuste ehitusõigus ja arhitektuursed tingimused hoonestuse rajamiseks, katastriüksuste sihtotstarbed, liikluskorralduse põhimõtted, tehnovõrkude, trasside ja tehnorajatiste asukohad, haljastuse põhimõtted ja ulatus, juurdepääs kallasrajale, seadustest ja teistest õigusaktidest tulenevate kitsenduste ja servituutide ulatus ning seatakse keskkonnatingimused planeeringuga kavandatu elluviimiseks. Planeeringuga tehakse ettepanek loobuda üldplaneeringuga alale määratud äri- ja tootmismaa juhtotstarbest. 

Detailplaneeringu elluviimisega ei kaasne eeldatavalt piirkonnale olulisi mõjusid. Kavandatav tegevus ei ületa eeldatavalt tegevuskoha keskkonnataluvust, ei põhjusta keskkonnas pöördumatuid muutusi, ei sea ohtu inimese tervist ja heaolu, kultuuripärandit ega vara. 

Planeeringuala osas kehtib 2012. aastal kehtestatud Nõmmküla küla Kalatööstuse ja Toomu-Mihkli maaüksuste detailplaneering, millega nähti ette ca 250-kohalise hotelliga tervisekeskuse ja 25 paariselamu rajamist ning sadama rekonstrueerimist külalissadamaks. Uue planeeringu kehtestamisel muutub varasemalt sama ala kohta kehtestatud planeering kehtetuks. 

Detailplaneeringu koostamisel on tehtud koostööd vastavalt planeerimisseadusele ja Vabariigi valitsuse 17.12.2015 määrusele nr 133 „Planeeringute koostamisel koostöö tegemise kord ja planeeringute kooskõlastamise alused“ ning detailplaneeringu koostamisse kaasati isikud, kelle õigusi võib planeering puudutada (planeeritava maa-ala kinnisasjade omanikud, naaberkinnisasjade omanikud ja tehnovõrkude valdajad).

Detailplaneeringu avalik väljapanek toimub ajavahemikul 13.07.2026–13.08.2026 Muhu vallamajas aadressil Keskuse, Liiva küla, Muhu vald. Detailplaneeringu avaliku väljapaneku tulemuste avalik arutelu toimub 18.08.2026 kell 16.00 Muhu vallamajas.

Detailplaneeringute materjalidega on avaliku väljapaneku kestel võimalik tutvuda valla kodulehel https://www.muhu.ee/avalikud-valjapanekud ning Muhu vallamajas aadressil Keskuse, Liiva küla, Muhu vald. 
Ettepanekud ja arvamused planeeringulahenduse osas palume esitada kirjalikult avaliku väljapaneku jooksul.      

Lugupidamisega

Pille Tamm

maa- ja planeeringuspetsialist

Muhu vald | Keskuse, Liiva küla 94701

Tel: +372 453 0680 

[email-masked] <mailto:[email-masked]>  | www.muhu.ee <http://www.muhu.ee/>